
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1390 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΑΡΓΥΡΙΟΣ ΑΛΕΞΑΝΔΡΟΥ ΙΩΑΝΝΟΥ 
ΚΑΙ ΤΗΣ ΣΥΖΥΓΟΥ ΤΟΥ ΑΡΙΣΤΕΑΣ» και κύρωση 
του οργανισμού αυτού. 1 

ΑΠΟΦΑΣΕΙΣ 

Καθορισμός του τρόπου και της διαδικασίας μετα¬ 
φοράς πιστώσεων, ρύθμιση εκκρεμών υποχρεώσε¬ 
ων και κάθε αναγκαίας λεπτομέρειας για τα προ¬ 
γράμματα εισαγωγικής εκπαίδευσης του ΙΝ.ΕΠ. 


του Ε.Κ.Δ.Δ.Α. 2 

Καθιέρωση υπερωριακής εργασίας υπαλλήλων των 
Δ/νσεων Οικονομικού (Δ5), Διοικητικού (Δ1) και 
Προσωπικού Δ.Ο.Υ. (Δ2) του Υπ. Οικονομίας και 

Οικονομικών, για το έτος 2006. 3 

Έγκριση Υπερωριακής Απασχόλησης Εντός των Νο¬ 
μίμων Ορίων, Προσωπικού με Σχέση Εργασίας 
Ιδιωτικού Δικαίου Αορίστου Χρόνου, που υπηρε¬ 
τεί στο ΥΈ.Ν. και αμείβεται με τις διατάξεις του 
ν. 3205/2003, για το Β' εξάμηνο έτους 2006. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος Περιφέρειας Νοτίου Αι¬ 
γαίου, που δημοσιεύθηκε στο ΦΕΚ 16/30.1.2002 
(τ.Α.Π.Σ.). 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΑΡΓΥΡΙΟΣ ΑΛΕΞΑΝΔΡΟΥ ΙΩΑΝΝΟΥ ΚΑΙ 
ΤΗΣ ΣΥΖΥΓΟΥ ΤΟΥ ΑΡΙΣΤΕΑΣ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 99.800/23.5.1980 δημόσια διαθήκη του 
Αργυρίου Ιωάννου του Αλεξάνδρου που συντάχθηκε από 
τον Συμβολαιογράφο Βόλου Δημήτριο Προκοπίου Μα- 
ταρώνα και δημοσιεύθηκε με το υπ’ αριθμ. 211/21.9.1982 
πρακτικό του Μονομελούς Πρωτοδικείου Βόλου, με την 

οποία ο ως άνω διαθέτης σύστησε κοινωφελές ίδρυμα 
με την επωνυμία «ΑΡΓΥΡΙΟΣ ΑΛΕΞΑΝΔΡΟΥ ΙΩΑΝΝΟΥ 
ΚΑΙ ΤΗΣ ΣΥΖΥΓΟΥ ΤΟΥ ΑΡΙΣΤΕΑΣ» και με έδρα τη πόλη 
της Σκιάθου (νήσου Σκιάθου, Ν. Μαγνησίας). 

2. Τις διατάξεις των άρθρων: α) 95 και 98 του 
α.ν.2039/1939, β) 101 και 119 του εισαγωγικού νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 16.2.2006 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/ΔΙΟΕ 1264/14.10.2005 (Β' 1432) 
κοινή απόφαση του Πρωθυπουργού και του Υπουργού 
Οικονομίας και Οικονομικών με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών, όπως ισχύει. 

Με πρόταση της Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομίας και Οικο¬ 
νομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΑΡΓΥΡΙΟΣ ΑΛΕΞΑΝΔΡΟΥ ΙΩΑΝΝΟΥ 
ΚΑΙ ΤΗΣ ΣΥΖΥΓΟΥ ΤΟΥ ΑΡΙΣΤΕΑΣ», η οποία έγινε από 
τον Αργύριο Ιωάννου με την υπ’ αριθμ. 99.800/23.5.1980 
δημόσια διαθήκη του που συντάχθηκε από τον Συμβο¬ 
λαιογράφο Βόλου Δημήτριο Προκοπίου Ματαρώνα και 
δημοσιεύθηκε με το υπ’ αριθμ. 211/21.9.1982 πρακτικό 
του Μονομελούς Πρωτοδικείου Βόλου. Το ίδρυμα τούτο 
αποτελεί νομικό πρόσωπο ιδιωτικού δικαίου, υπάγεται 
στην εποπτεία και τον έλεγχο των Υπουργών Εθνικής 
Παιδείας και Θρησκευμάτων και Οικονομίας και Οικο¬ 
νομικών και διέπεται από τις διατάξεις της ανωτέρω 
συστατικής του πράξης, του παρακάτω οργανισμού, του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία «ΑΡΓΥΡΙΟΣ ΑΛΕΞΑΝΔΡΟΥ 
ΙΩΑΝΝΟΥ ΚΑΙ ΤΗΣ ΣΥΖΥΓΟΥ ΤΟΥ ΑΡΙΣΤΕΑΣ» 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΑΡΓΥΡΙ- 
ΟΣ ΑΛΕΞΑΝΔΡΟΥ ΙΩΑΝΝΟΥ ΚΑΙ ΤΗΣ ΣΥΖΥΓΟΥ ΤΟΥ 

ΑΡΙΣΤΕΑΣ», που συστήθηκε από τον Αργύριο Ιωάννου με 
την υπ’ αριθμ. 99.800/23.5.1980 δημόσια διαθήκη του που 
συντάχθηκε από τον Συμβολαιογράφο Βόλου Δημήτριο 
Προκοπίου Ματαρώνα και δημοσιεύθηκε με το υπ’ αριθμ. 
211/21.9.1982 πρακτικό του Μονομελούς Πρωτοδικείου Βό¬ 
λου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της ανωτέρω συστατικής πράξης, 
του παρόντος οργανισμού, του α.ν. 2039/1939 όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Σκιάθου (νή¬ 
σου Σκιάθου, Ν. Μαγνησίας). 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του ιδρύματος είναι η παροχή υποτροφιών εκ 
των εισοδημάτων των κληροδοτούμενων ακινήτων σε 
άπορους και άριστους μαθητές ή μαθήτριες, αποφοί¬ 
τους των εν γένει σχολείων μέσης εκπαίδευσης, των 
οποίων, είτε αμφότεροι οι γονείς, είτε ο ένας αυτών, 
θα κατάγονται από τη Σκιάθο, ανεξαρτήτως του τόπου 
κατοικίας τους, για τις σπουδές τους σε ανώτατες Σχο¬ 
λές στην Ελλάδα ή στο εξωτερικό. 

Άρθρο 3 
Περιουσία-Πόροι 

Περιουσία του ιδρύματος αποτελούν: 

1. Μία τριώροφη οικοδομή κειμένη εντός της πόλεως 
του Βόλου και επί της συμβολής των οδών Δημάρχου 
Γεωργιάδου και Ελευθερίου Βενιζέλου (Ιωλκού), αποτε- 
λούμενη εκ δύο καταστημάτων και κατά τους ορόφους 
εκ δύο διαμερισμάτων, συνορευομένης γύρωθεν με την 
οδό Δημάρχου Γ εωργιάδου, Ελευθερίου Βενιζέλου (Ιωλ- 
κού), ιδιοκτησία Μαίρης Βαρελοπούλου, μετά του υπ’ 
αυτήν και μη οικοπέδου, εκτάσεως μέτρων τετραγωνι¬ 
κών εκατόν σαράντα έξι (146). 

2. Το εντός της πόλεως Σκιάθου, επί της οδού Πα- 
παδιαμάντη, κείμενο ακίνητο, αποτελούμενο από μία 
διώροφη οικοδομή, μετά του υπ’ αυτήν και μη οικοπέδου, 
εκτάσεως εκατό (100) περίπου τετραγωνικών μέτρων, 
συνορευομένης γύρωθεν με την οδό Παπαδιαμάντη, Επι- 
φανείου, Δημητριάδος και ιδιοκτησία Σεραφ. Ιωάννου. 

3. Ένας ελαιοπερίβολος - αγρός στη θέση «Άγιος Ταξι¬ 
άρχης» της κτηματικής περιφέρειας του Δήμου Σκιάθου, 
εκτάσεως ενός (1) περίπου στρέμματος, συνορευόμενος 
γύρωθεν με ιδιοκτησίες Αναγνωστοπούλου, Μυγδαλάκη, 
Α. Κόλια, μετά των ελαιοδέντρων του. 

Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση του Ιδρύματος 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από: 


α) τον εκάστοτε Δήμαρχο Σκιάθου, 

β) τον αρχαιότερο από τους δημοδιδασκάλους που 
υπηρετούν στη Σκιάθο, ο οποίος θα κατάγεται από 
αυτή, 

γ) έναν καθηγητή του Γυμνασίου ή του Λυκείου Σκι¬ 
άθου, προτιμώμενου του καταγόμενου εξ αυτής και σε 
περίπτωση καταργήσεως των σχολείων τούτων, εκ δευ¬ 
τέρου αρχαιοτέρου δημοδιδασκάλου, ανεξαρτήτως του 
τόπου καταγωγής του, 

δ) τον εκάστοτε ιερέα του I. Ν. Γεννήσεως της Θεο¬ 
τόκου και σε περίπτωση δύο, του αρχαιότερου τη ιε¬ 
ροσύνη και 

ε) τον εκάστοτε Αντιδήμαρχο Σκιάθου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά (1) 
μία φορά το μήνα και εκτάκτως όποτε το ζητήσει ο 
Πρόεδρος ή τρία (3) από τα μέλη του, με γραπτή αίτη¬ 
ση τους προς τον Πρόεδρο, πάντοτε όμως έπειτα από 
πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. Επίσης 
θα βαρύνουν εξ ολοκλήρου το ίδρυμα, τα οδοιπορικά 
έξοδα, των μελών του Δ.Σ., για την περαίωση υποθέσεων 
του ιδρύματος εκτός της πόλης της Σκιάθου. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 

α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις, 
γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

ε) Θα επιμελείται και θα καταβάλλει τις εκάστοτε 
απαιτούμενες δαπάνες για την εσαεί συντήρηση και 
καλή κατάσταση των κληροδοτούμενων σε αυτό ακι¬ 
νήτων. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον τρεις (3) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 


ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι άποροι και άριστοι 
μαθητές ή μαθήτριες, απόφοιτοι των εν γένει σχολείων 
μέσης εκπαίδευσης, των οποίων οι γονείς, είτε και οι 
δύο, είτε ο ένας από αυτούς θα κατάγονται από τη 
Σκιάθο, ανεξαρτήτως του τόπου κατοικίας τους, για 
τις σπουδές τους σε ανώτατες Σχολές στην Ελλάδα ή 
το εξωτερικό. 

2. Η επιλογή και ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συστα¬ 
τικής πράξης του ιδρύματος, του παρόντος οργανισμού, 
του α.ν. 2039/1939 και του από 18.8.1941 Καν. Διατάγμα¬ 
τος (ΦΕΚ 286 Α'). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υπότροφου 
θα είναι τόσο όσο απαιτείται για την καταβολή των δι¬ 
δάκτρων και της απαιτούμενης δαπάνης της ευπρεπούς 
διαβιώσεως του και θα καθορίζεται με σχετική απόφαση 
του Διοικητικού Συμβουλίου, η οποία θα έχει λάβει υπό¬ 
ψη τα παραπάνω, τις εκάστοτε κρατούσες οικονομικές 
συνθήκες, ανάλογα και με το ύψος των καθαρών εσόδων 
του ιδρύματος και τον αριθμό των υπότροφων, πάντοτε 
όμως μέσα στα όρια που ορίζονται από τις διατάξεις 
της συστατικής πράξης του ιδρύματος, του άρθρου 54 
του α.ν. 2039/1939 και του άρθρου 28 του από 18.8.1941 
σχετικού κ.δ.. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 27 
του από 18.8.1941 κ.δ. (ΦΕΚ 286 Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις δια¬ 
τάξεις της συστατικής πράξης του ιδρύματος και του 
άρθρου 29 του παραπάνω κ.δ., οι οποίες διαπιστώνονται 
με πράξη του Διοικητικού Συμβουλίου του ιδρύματος, 
που έχει την υποχρέωση να παρακολουθεί την όλη πο¬ 
ρεία των σπουδών των υποτρόφων και να αξιώνει από 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
β.δ. (ΦΕΚ 552, τ.Α'). 

Άρθρο 12 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 κανονιστικού διατάγ¬ 
ματος. 

ε) Στελέχη αριθμημένων διπλοτύπων αποδείξεων εί¬ 


σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει 
ήτοι με διάταγμα: 

(1) αν ο σκοπός του εκπληρώθηκε ή έγινε απραγμα¬ 
τοποίητος, 

(2) αν έχει παρεκκλίνει από το σκοπό του ή αν σκοποί 
ή η λειτουργία του έγινε παράνομος ή ανήθικος ή αντί¬ 
θετος προς τη δημόσια τάξη (άρθρο 118 ΑΚ). 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στο Δήμο 
Σκιάθου, ως κεφάλαιο αυτοτελούς διαχείρισης για την 
εκπλήρωση των ίδιων σκοπών. 

Στην Υπουργό Εθνικής Παιδείας και Θρησκευμάτων 
και στον Υφυπουργό Οικονομίας και Οικονομικών, ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Αυγούστου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

ΑΠΟΦΑΣΕΙ Σ 

Αριθμ. ΔΙΕΚ/ΤΜ.Β/Φ.4.1/1/οικ.19396 (2) 

Καθορισμός του τρόπου και της διαδικασίας μεταφο¬ 
ράς πιστώσεων, ρύθμιση εκκρεμών υποχρεώσεων και 
κάθε αναγκαίας λεπτομέρειας για τα προγράμματα 
εισαγωγικής εκπαίδευσης του ΙΝ.ΕΠ. του Ε.Κ.Δ.Δ.Α. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 9 του ν.3320/2005 
(ΦΕΚ 48 Α723.2.2005) «Ρυθμίσεις θεμάτων για το προ¬ 
σωπικό του Δημοσίου και των νομικών προσώπων του 
ευρύτερου δημόσιου τομέα και για τους Ο.Τ.Α.». 

2. Το υπ’ αριθμ. 5872/25.4.2005 έγγραφο του Γενικού 
Γραμματέα του Ε.Κ.Δ.Δ.Α. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18505 


3. Την υπ’ αριθμ. 37930/ΔΙΟΕ1264/2005 κοινή απόφαση 
του Πρωθυπουργού και του Υπουργού Οικονομίας και 
Οικονομικών (ΦΕΚ1432 Β'/2005), «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

4. Το γεγονός ότι με τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Η μεταφορά των πιστώσεων στον προϋπολογισμό 
του Εθνικού Κέντρου Δημόσιας Διοίκησης και Αυτοδιοί¬ 
κησης (Ε.Κ.Δ.Δ.Α.) για τις κάθε είδους προϋπολογιζόμε- 
νες δαπάνες για την εισαγωγική εκπαίδευση, πλην της 
δαπάνης για την μετακίνηση των επιμορφωνομένων, 
πραγματοποιείται πριν από την έναρξη των προγραμ¬ 
μάτων, ως εξής: 

α) Δαπάνες εισαγωγικής εκπαίδευσης νεοδιοριζομέ- 
νων υπαλλήλων δημοσίων υπηρεσιών (υπουργεία- πε¬ 
ριφέρειες). 

Οι αρμόδιες υπηρεσίες των υπουργείων και των πε¬ 
ριφερειών προτείνουν στο Γενικό Λογιστήριο του Κρά¬ 
τους - Διεύθυνση 20η Προϋπολογισμού τη μεταφορά 
ισόποσων με τις προϋπολογισθείσες από το Ε.Κ.Δ.Δ.Α. 
(ΙΝ.ΕΠ.) δαπάνες πιστώσεων από τον προϋπολογισμό 
τους στον προϋπολογισμό του ΥΠ.ΕΣ.Δ.Δ.Α. και συγκε¬ 
κριμένα στον ΚΑΕ 2438 «επιχορήγηση Ε.Κ.Δ.Δ.Α.». Με 
βάση τις αποφάσεις του Γ.Λ.Κ. Δ20 η Προϋπολογισμού 
με τις οποίες υλοποιούνται οι προτεινόμενες κατά τα 
παραπάνω μεταβολές, το ΥΠ.ΕΣ.Δ.Δ.Α. επιχορηγεί το 
Ε.Κ.Δ.Δ.Α. με την προβλεπόμενη διαδικασία και τα δι- 
καιολογητικά που προσδιορίζονται από την υπ’ αριθμ. 
2014380/377/0026/27.7.1998 απόφαση του Υπουργού Οι¬ 
κονομίας και Οικονομικών. 

β) Δαπάνες εισαγωγικής εκπαίδευσης νεοδιοριζομένων 
υπαλλήλων Ν.Π.Δ.Δ. τα οποία επιχορηγούνται από τον 
κρατικό προϋπολογισμό για λειτουργικές δαπάνες. 

Οι αρμόδιες υπηρεσίες των νομικών προσώπων προ¬ 
τείνουν στα υπουργεία ή τις περιφέρειες, από τους 
προϋπολογισμούς των οποίων επιχορηγούνται για 
λειτουργικές δαπάνες, τη μεταφορά ισόποσων με τις 
προϋπολογισθείσες από το Ε.Κ.Δ.Δ.Α. (ΙΝ.ΕΠ.) δαπάνες 
πιστώσεων από τον ΚΑΕ επιχορήγησής τους στον προ¬ 
ϋπολογισμό του ΥΠ.ΕΣ.Δ.Δ.Α. και συγκεκριμένα στον 
ΚΑΕ 2438 «επιχορήγηση Ε.Κ.Δ.Δ.Α.». Οι εν λόγω φορείς 
(υπουργεία - περιφέρειες) προτείνουν στη συνέχεια τις 
σχετικές μεταβολές στο Γ ενικό Λογιστήριο του Κράτους 
του Γ.Λ.Κ. - Δ20 η Προϋπολογισμού. Με βάση τις απο¬ 
φάσεις του Γ.Λ.Κ. - Δ20 η Προϋπολογισμού, με τις οποί¬ 
ες υλοποιούνται οι προτεινόμενες κατά τα παραπάνω 
μεταβολές, το ΥΠ.ΕΣ.Δ.Δ.Α. επιχορηγεί το Ε.Κ.Δ.Δ.Α. με 
την προβλεπόμενη διαδικασία και τα δικαιολογητικά 
που προσδιορίζονται από την υπ’ αριθμ. 2014380/377/ 
0026/27.7.1998 απόφαση του Υπουργού Οικονομίας και 
Οικονομικών. 

Οι εν λόγω μεταφορές των παραγράφων α και β θα 
πρέπει να έχουν ολοκληρωθεί μέχρι την 30η Οκτωβρίου 
εκάστου οικονομικού έτους ώστε να υπάρχουν τα χρο¬ 
νικά περιθώρια ολοκλήρωσης της επιχορήγησης. 

γ) Δαπάνες εισαγωγικής εκπαίδευσης νεοδιοριζομέ- 
νων υπαλλήλων Ν.Π.Δ.Δ. τα οποία δεν επιχορηγούνται 
από τον κρατικό προϋπολογισμό για λειτουργικές δα¬ 
πάνες. 

Με βάση τις προϋπολογισθείσες δαπάνες από το 
Ε.Κ.Δ.Δ.Α. (ΙΝ.ΕΠ.) οι αρμόδιες υπηρεσίες των νομικών 
προσώπων εκδίδουν τακτικά χρηματικά εντάλματα σε 


βάρος της σχετικής πίστωσης επιμόρφωσης υπαλλήλων 
του προϋπολογισμού τους, με τα εξής δικαιολογητικά: 

ί) Κατάσταση δαπάνης, σύμφωνα με την προϋπολο- 
γισθείσα κατά υπάλληλο δαπάνη εκπαίδευσης από το 
Ε.Κ.Δ.Δ.Α. (ΙΝ.ΕΠ.). 

ϋ) Έγγραφο του Ε.Κ.Δ.Δ.Α. (ΙΝ.ΕΠ.) με το οποίο προσ¬ 
διορίζονται προϋπολογιστικά οι δαπάνες εισαγωγικής 
εκπαίδευσης κατά υπάλληλο. 

ίϋ) Ονομαστική κατάσταση των υπό εκπαίδευση υπαλ¬ 
λήλων. 

Το προϊόν των σχετικών χρηματικών ενταλμάτων κα¬ 
τατίθεται σε τραπεζικό λογαριασμό που υποδεικνύεται 
από το Ε.Κ.Δ.Δ.Α.. 

δ) Με την ίδια διαδικασία αποδίδονται στο Ε.Κ.Δ.Δ.Α. 
και οι οφειλές παρελθόντων ετών. 

ε) Στην περίπτωση κατά την οποία, ματαιωθεί το 
πρόγραμμα εισαγωγικής εκπαίδευσης ή αυξομειωθεί η 
συμμετοχή υπαλλήλων σε αυτό, θα διενεργείται επα¬ 
ναπροσδιορισμός του κόστους του προγράμματος και, 
εάν υπάρξει τυχόν υπερβάλλον ποσό στον προϋπολο¬ 
γισμό του Ε.Κ.Δ.Δ.Α. η επιστροφή του θα γίνεται μέχρι 
το τέλος του έτους. Εάν προκύψει διαφορά υπέρ του 
Ε.Κ.Δ.Δ.Α. αυτή αποδίδεται από τον υπόχρεο φορέα 
μέχρι το τέλος του έτους. Επίσης, για τις ανωτέρω ανα- 
φερόμενες ενέργειες, το μοναδικό απαιτούμενο δικαιο- 
λογητικό θα είναι το έγγραφο του Ε.Κ.Δ.Δ.Α. με το οποίο 
επαναπροσδιορίζεται το κόστος του προγράμματος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. 2/42544/0022 (3) 

Καθιέρωση υπερωριακής εργασίας υπαλλήλων των 
Δ/νσεων Οικονομικού (Δ5), Διοικητικού (Δ1) και Προ¬ 
σωπικού Δ.Ο.Υ. (Δ2) του Υπ. Οικονομίας και Οικονο¬ 
μικών, για το έτος 2006. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις του άρθρου 16 του ν. 3205/2003. 

3. Την υπ’ αριθμ. 2/40508/0004/23.7.2004 απόφαση μετα¬ 
βίβασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γ ενικό Γ ραμματέα Δημοσι¬ 
ονομικής Πολιτικής, στους Γ ενικούς Διευθυντές και στους 
Προϊσταμένους Διευθύνσεων και Τμημάτων του Γ.Λ.Κ. 

4. Το υπ’ αριθμ. 1068039/4496/0005Α/21.7.2006 έγγραφο 
της Δ5-Οικονομικού. 

5. Την ανάγκη καθιέρωσης υπερωριακής εργασίας για 
εβδομήντα εννέα (79) μόνιμους υπαλλήλους της Δ/νσης 
Οικονομικού, για είκοσι πέντε (25) μόνιμους υπαλλήλους 
της Δ/νσης Διοικητικού και για είκοσι πέντε (25) μονί¬ 
μους υπαλλήλους της Δ/νσης Προσωπικού Δ.Ο.Υ., λόγω 
αυξημένου φόρτου εργασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το γεγονός ότι από την απόφαση αυτή προκαλείται 
δαπάνη ύψους 180.000€ περίπου σε βάρος του Κρατι¬ 
κού Προϋπολογισμού οικονομικού έτους 2006, η οποία 
θα αντιμετωπισθεί από τις εγγεγραμμένες πιστώσεις 
Ειδικού Φορέα 23-110 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας από 1.9.2006 έως 31.12.2006 για υπαλλή¬ 
λους των Δ/νσεων (Δ1) Διοικητικού, (Δ2) Προσωπικού 
και (Δ5) Οικονομικού, ως εξής: 

Α) Για εβδομήντα εννέα (79) μονίμους υπαλλήλους της 
Δ/νσης Οικονομικού (Δ5) και για σαράντα (40) ώρες το 
μήνα για τον καθένα. 

Β) Για είκοσι πέντε (25) μονίμους υπαλλήλους της 
Δ/νσης Διοικητικού (Δ1) και για σαράντα (40) ώρες το 
μήνα για τον καθένα. 

Γ) Γ ια είκοσι πέντε (25) μόνιμους υπαλλήλους της Δ/ 
νσης Προσωπικού Δ.Ο.Υ. (Δ2) και για σαράντα (40) ώρες 
το μήνα για τον καθένα. 

Η κατανομή των ωρών, η συγκρότηση των συνεργείων 
και ο ορισμός των υπαλλήλων θα γίνει με απόφαση του 
Προϊσταμένου της κάθε Διεύθυνσης. 

Η απόφαση αυτή που ισχύει ένα (1) μήνα πριν από 
την δημοσίευση της και πάντως όχι νωρίτερα από την 
1.9.2006, να δημοσιευθεί στην Εφημερίδα της Κυβερ- 
νήσεως. 

Αθήνα, 31 Αυγούστου 2006 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. 5111.15/20/2006 (4) 

Έγκριση Υπερωριακής Απασχόλησης Εντός των Νομί¬ 
μων Ορίων, Προσωπικού με Σχέση Εργασίας Ιδιω¬ 
τικού Δικαίου Αορίστου Χρόνου, που υπηρετεί στο 
Υ.Ε.Ν. και αμείβεται με τις διατάξεις του ν. 3205/2003, 
για το Β' εξάμηνο έτους 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (Φ.Ε.Κ. 297Α'). 

2. Την υπ’ αριθ. οικ. 2/7093/0022/5.2.2004 κοινή υπουργι¬ 
κή απόφαση «Επέκταση των διατάξεων του Ν.3205/2003 
στο προσωπικό με σχέση εργασίας Ιδιωτικού Δικαίου 
που απασχολείται στο Δημόσιο, ΝΠΔΔ και ΟΤΑ» (ΦΕΚ 
215Β75.2.2004). 

3. Την υπ’ αριθμ. οικ. 3818/23.6.2006 απόφαση Υπουρ¬ 
γού Απασχόλησης και Κοινωνικής Προστασίας (ΦΕΚ 
907Β713.7.2006). 

4. Τις υπ’ αριθμ. 2101/21.7.2006, 1815/7.7.2006 και 
1626/4.7.2006 αποφάσεις Επιθεωρήσεων Εργασίας Πει¬ 
ραιά, Δυτικής Αττικής και Αχαΐας, αντίστοιχα, με θέμα 
«Εγκριση υπερωριακής εργασίας». 

5. Τις υπηρεσιακές ανάγκες του Υ.Ε.Ν., που θα καλυ¬ 
φθούν με υπερωριακή απασχόληση. 

6. Το γεγονός ότι υπάρχει εγγεγραμμένη πίστωση 
στον προϋπολογισμό του Υ.Ε.Ν., έτους 2006 στους Κ.Α.Ε. 
0511 και 0512, αποφασίζουμε: 


1. Την έγκριση υπερωριακής απασχόλησης εντός των 
νομίμων ορίων, σε δεκαεπτά (17) εργαζόμενους με σχέ¬ 
ση εργασίας Ιδιωτικού Δικαίου Αορίστου Χρόνου, που 
υπηρετούν στο ΥΕΝ και αμείβονται με τις διατάξεις 
του ν. 3205/2003, για το Β' εξάμηνο έτους 2006, ως 
ακολούθως: 

α) Σε πέντε (5) υπαλλήλους εκ των οποίων ένας (1) 
υπηρετεί στον Περιφερειακό Σταθμό Καταπολέμησης 
της Ρύπανσης (Π.Σ.Κ.Ρ./Ελευσίνας), δύο (2) στον (Π.Σ.Κ.Ρ./ 
ΠΕΙΡΑΙΑ) και δύο (2) στον (Π.Σ.Κ.Ρ./ΠΑΤΡΑΣ), για την 
αντιμετώπιση εκτάκτων και επειγόντων περιστατικών 
θαλάσσιας ρύπανσης, είκοσι πέντε (25) ώρες συνολικά 
για τον καθένα. 

β) Σε δώδεκα (12) υπαλλήλους με σχέση εργασίας 
ΙΔΑΧ, ειδικότητας Διοικητικού Πανεπιστημιακής και Δευ¬ 
τεροβάθμιας εκπαίδευσης, σαράντα δύο (42) ώρες στον 
καθένα, ως εξής: 

αα) ΚΩΛΕΤΣΗ Ελένη και ΡΕΠΠΑ Χαράλαμπο που υπη¬ 
ρετούν στη Διεύθυνση Εκπαίδευσης Ναυτικών ΥΕΝ, για 
τη διαδικασία αντικατάστασης αποδεικτικών ναυτικής 
ικανότητας και έκδοση κατάλληλων πιστοποιητικών. 

ββ) ΑΝΔΡΕΑΚΟΥ Αντωνία, ΚΑΜΠΟΥΡΗ Κωνσταντίνα, 
ΚΑΠΑΤΣΟΥΛΙΑ Νικόλαο και ΣΚΟΥΡΤΗ Δημήτριο, που 
υπηρετούν στη Διεύθυνση Προμηθειών Κτιριακών Εγκα¬ 
ταστάσεων ΥΕΝ, για την υλοποίηση των πέραν του προ¬ 
ϋπολογισμού ΥΕΝ προμηθειών, του Κεφαλαίου Ναυτικής 
Εκπαίδευσης, Επιθεώρησης Πλοηγικής Υπηρεσίας και 
Λιμενικής Αστυνομίας και τη συμμετοχή σε Επιτροπές 
Προμηθειών του Υπουργείου Ανάπτυξης, εκτός κανονι¬ 
κού ωραρίου. 

γγ) ΚΩΒΑΙΟΥ Μαρία και ΜΟΡΟΥ Μαρία, που υπηρε¬ 
τούν στη Διεύθυνση Ναυτικής Εργασίας ΥΕΝ, για την 
προώθηση και αποσυμφόρηση των συσσωρευμένων 
φακέλλων συνταξιοδότησης ναυτικών. 

δδ) ΒΑΣΙΛΟΠΟΥΛΟ Δημήτριο, ΚΑΤΣΙΠΗ Άννα και ΤΡΙ- 
ΜΗ Μαρία, που υπηρετούν στη Διεύθυνση Πολιτικού 
Προσωπικού ΥΕΝ, για την αντιμετώπιση αναγκών δι¬ 
ενέργειας προσλήψεων προσωπικού στο ΥΕΝ, τις εκ¬ 
παιδευτικές μονάδες, τους Πλοηγικούς Σταθμούς, την 
επιλογή Διευθυντών Προϊσταμένων και Προϊσταμένων 
μημάτων, καθώς και άλλες επείγουσες και επιτακτικές 
υπηρεσιακές ανάγκες που θα προκύψουν και δεν μπο¬ 
ρούν ν’ αντιμετωπισθούν μέσα στο κανονικό ωράριο 
εργασίας. 

εε) ΚΑΛΑΦΑΤΗ Ευαγγελία που υπηρετεί στη Διεύθυνση 
Οικονομικών Υπηρεσιών, για την αντιμετώπιση αναγκών 
σύνταξης και εκτέλεσης του Τακτικού Προϋπολογισμού 
και του Προγράμματος Δημοσίων Επενδύσεων ΥΕΝ, για 
την αναβάθμιση επέκταση με νέα προγράμματα λογισμι¬ 
κού μισθοδοσίας των πολιτικών υπαλλήλων ΥΕΝ. 

2. Σχετική υπερωριακή αποζημίωση θα καταβάλλεται 
σε προσωπικό μόνο εφόσον απασχοληθεί υπερωριακά, 
πέραν του υποχρεωτικού ωραρίου και για όσες ώρες 
απασχοληθεί, στα πλαίσια των εγκεκριμένων ωρών. 

3. Υπεύθυνοι ορίζονται οι οικείοι Διευθυντές για την 
Κεντρική Υπηρεσία, ενώ για τους υπαλλήλους ΚΕΣΕΝ/ 
ΠΛΟΙΑΡΧΩΝ, ΑΕΝ και ΠΣΚΡ, οι Διοικητές και κατά τό¬ 
πους Λιμενάρχες, αντίστοιχα. 

4. Για την κάλυψη της δαπάνης που θα προκληθεί 
των 5.000 ΕΥΡΩ περίπου, υπάρχει πίστωση στον προ¬ 
ϋπολογισμό του Υ.Ε.Ν., οικονομικού έτους 2006, στους 
Κ.Α.Ε. 0511 και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Σεπτεμβρίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

ΔΙΟΡΘΩΣ ΕΙΣ ΣΦΑ ΛΜΑΤΩΝ 

(δ) 

Στην περίληψη της υπ’ αριθμ. 10824/Π. 13.1.107/ 
ν.2601/98/19.12.20 01 απόφασης του Γενικού Γραμματέα 


της Περιφέρειας Νοτίου Αιγαίου, που δημοσιεύθηκε 
στο ΦΕΚ 16/30.1.2002 (τ.Α.Π.Σ.) και αφορά στην υπαγωγή 
επένδυσης της ατομικής επιχείρησης του «ΚΩΝΣΤΑΝΤΙ¬ 
ΝΟΥ ΚΟΥΛΟΥΡΗ» (ίδρυση μονάδας ετοίμου σκυροδέ¬ 
ματος στην περιοχή Αγιος Μηνάς, της Νήσου Σίφνου 
Νομού Κυκλάδων), στις διατάξεις του ν. 2601/1998, όπως 
ισχύει, επιφέρεται η εξής διόρθωση: 

Από το εσφαλμένο «ποσοστό επιχορήγησης 30%» 
στο ορθό «ποσοστό επιχορήγησης 40%». 

(Από την Περιφέρεια Νότιου Αιγαίου) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Θ: 


Τεύχος 

Περίοδος 

ΕΙΙΒΟ 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήοιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή αύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή εό-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπΙθΓΠθΙ: ΙτΗρ://νννννν.θί.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίετηβ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160€ 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: όΠρ://νν»».6ΐ.ςΓ - 6-ΓΠ3ίΙ: ν/θόπΐ35ΐβΓ@6ΐ.ςΓ 














